Langviksveien (Oslo)

Langviksveien (5-25, 2-22) er en vei på Bygdøy (bydel Frogner) i Oslo. Den går som fortsettelse sørvestover av gateløpet til Museumsveien, idet sistnevnte dreier mot sørøst, og fortsetter i slake svinger til den når Bygdøynesveien i krysset ved P.T. Mallings vei.

Navnet henspiller på eiendommen Langvik og hadde vært i bruk en stund da det ble formelt vedtatt i 1905.

Blant bebyggelsen kan nevnes nr. 6 (villaen Ekhaugen, oppført for Johan Throne Holst, nå islandsk ambassadørresidens), nr. 17 (MaristuenAvbildet hos Oslobilder.no, et halvannen etasjes trehus med valmtak oppført ca. 1800) og nr. 18-22 (Adelsborg, tre treetasjers hus oppført ved ark. Niels Torp i 2005).

Referanser

Kilder


Eksterne lenker
 Oslo kommunes gateoversikt

Kategori:Veier i Oslo
Kategori:Veier på Bygdøy